महिलाएं बता सकती हैं कि यह पुरुष समलैंगिक है!  
एक नए शोध में दावा किया गया है कि महिलाओं में ऐसी जन्मजात क्षमता होती है कि वे किसी पुरुष का चेहरा देखकर बता सकती हैं कि वह सामान्य है या समलैंगिक।
बहुत लोग इस बात पर यकीन नहीं करेंगे, लेकिन एक नए शोध में दावा किया गया है कि महिलाओं में ऐसी जन्मजात क्षमता होती है कि वे किसी पुरुष का चेहरा देखकर बता सकती हैं कि वह सामान्य है या समलैंगिक।  टोरंटो यूनिवर्सिटी में शोधकर्ताओं ने अपने शोध में पाया कि महिलाएं जब सही मायने में प्यार के मूड में होती हैं, तो वे बता सकती हैं कि कोई पुरुष समलैंगिक है या नहीं। शोधकर्ताओं ने महिलाओं के एक समूह को 80 पुरुषों के फोटो दिखाए और सभी के चेहरे पर एक समान भाव थे।  इन महिलाओं को इन पुरुषों के बारे में कोई किसी प्रकार की जानकारी नहीं दी गई, लेकिन इन महिलाओं ने एकदम सटीक तरीके से बताया कि कौन सा पुरुष समलैंगिक है और कौन सा सामान्य। शोध में बताया गया है कि जब महिलाएं रोमांस के मूड में होती हैं या मासिक चक्र के एक विशेष चरण में होती हैं, तो इस संबंध में वे एकदम सही अंदाजा लगाती हैं।  'डेली एक्सप्रेस' में प्रकाशित रिपोर्ट में कहा गया है कि इसका कारण महिलाओं की वह सदियों पुरानी पूर्वाभास क्षमता और जैविकीय जरूरत है, जिसके तहत वे बच्चे पैदा करने के लिए अपने साथी का चुनाव करती हैं।